**LĪGUMS Nr. \_\_\_\_\_\_\_\_\_\_\_\_\_**

**par veļas mazgāšanas un ķīmiskās tīrīšanas pakalpojumu nodrošināšanu**

Rīgā, 2018. gada \_\_.\_\_\_\_\_\_\_\_\_\_

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas Nr.40003457109, tās valdes priekšsēdētājas **Ilzes Kreicbergas**, valdes locekles **Elitas Bušas** un valdes locekles **Artas Birumas** personā, kas rīkojas uz statūtu pamata, (turpmāk – Pasūtītājs), no vienas puses, un

**SIA “Sadzīves pakalpojumi”**, reģistrācijas Nr.40003015027, kuru saskaņā ar statūtiempārstāv valdes priekšsēdētājs **Mareks Ruzaiķis** (turpmāk – Izpildītājs), no otras puses,

turpmāk abi kopā saukti – Puses, pamatojoties uz atklāta konkursa „Veļas mazgāšana un ķīmiskā tīrīšana”, identifikācijas Nr. PSKUS 2017/156, rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs uzdod, bet Izpildītājs apņemas sniegt veļas un citu Līguma pielikumos minēto izstrādājumu (kopā turpmāk tekstā – Veļa) mazgāšanas un ķīmiskās tīrīšanas pakalpojumus saskaņā Latvijas Republikā spēkā esošo normatīvo aktu prasībām, Līguma noteikumiem, Tehnisko specifikāciju (Līguma Pielikums Nr.1) un Finanšu piedāvājumu (Līguma Pielikums Nr.2), turpmāk tekstā – Pakalpojums.
   2. Pasūtītājam nav pienākuma izmantot visu Līguma pielikumā Nr.2 norādīto Pakalpojuma apjomu. Pasūtītājs nodod Veļu Pakalpojuma sniegšanai tādā apjomā, kāds nepieciešams Pasūtītāja darbības nodrošināšanai un Izpildītājs nav tiesīgs par to celt iebildumus.
2. **Pakalpojuma izpildes un pieņemšanas kārtība**
   1. Izpildītājs veic Pakalpojuma izpildi Izpildītāja veļas mazgātavā un ķīmiskajā tīrītavā, izmantojot Izpildītāja darbaspēku, aprīkojumu, transportu un citus Pakalpojumu nodrošināšanai nepieciešamos līdzekļus.
   2. Veļas saņemšana Pakalpojuma izpildei un nodošana pēc Pakalpojuma izpildes tiek veikta tehniskajā specifikācijā (Līguma Pielikums Nr.1) norādītajās vietās. Veļas nogādāšanu no tehniskajā specifikācijā norādītajām saņemšanas vietām līdz Izpildītāja veļas mazgātavai un ķīmiskajai tīrītavai, iekraušanu, izkraušanu, kā arī piegādāšanu no Izpildītāja veļas mazgātavas un ķīmiskās tīrītavas līdz tehniskajā specifikācijā norādītajām nodošanas vietām veic Izpildītājs.
   3. Pasūtītājs nodod Izpildītājam Veļu speciālos maisos, atsevišķi atdalot inficēto Veļu no netīrās. Nododot Veļu Izpildītājam Pakalpojuma sniegšanai, Puses sastāda nodotās Veļas sarakstu.
   4. Izpildītājs veic Pakalpojuma izpildi kvalitatīvi, Līgumā un Līguma Pielikumos noteiktajā kārtībā un termiņā, ievērojot Latvijas Republikā spēkā esošo normatīvo aktu, tai skaitā attiecīgās Ministru kabineta 2016.gada 16.februāra noteikumu Nr.104 „Noteikumi par higiēniskā un pretepidēmiskā režīma pamatprasībām ārstniecības iestādē” prasības.
   5. Izpildītājs nodrošina tīrās Veļas iepakošanu tā, lai transportēšanas un glabāšanas laikā tā saglabātos tīra (pasargātu no ārējās vides iedarbības).
   6. Pēc Pakalpojuma izpildes Izpildītājs nodod Veļu Pasūtītājam atbilstoši Pakalpojuma izpildei saņemtajam Veļas daudzumam.
   7. Pasūtītājs sastāda defektu aktu, ja konstatē vismaz vienu no šādiem gadījumiem: Pakalpojums ir sniegts nekvalitatīvi; pēc Pakalpojuma veikšanas Pasūtītājam nav piegādāta visa Pakalpojuma izpildei nodotā Veļa; pēc Pakalpojuma veikšanas Pasūtītājam piegādātā Veļa ir sabojāta. Pasūtītājs defekta aktu Izpildītājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Defekta akts tiek uzskatīts par saņemtu dienā, kad tas nodots personīgi, vai 7. (septītajā) dienāpēc tā nodošanas pastā.
   8. Izpildītājam par saviem līdzekļiem 2 (divu) darba dienu laikā pēc defektu akta saņemšanas jāveic Pakalpojums atkārtoti, nodrošinot tā veikšanu pienācīgā kvalitātē, kā arī jāpiegādā iztrūkstošā Veļa. Ja Pakalpojuma izpildei nodotā Veļa ir sabojāta vai pazaudēta, Izpildītājs atlīdzina Pasūtītājam nodarītos zaudējumus.
3. **Pušu pienākumi un tiesības**
   1. *Pasūtītāja pienākumi:*
      1. nodrošināt Izpildītājam netraucētu piekļūšanu Tehniskajā specifikācijā (Līguma Pielikums Nr.1) norādītajām Veļas saņemšanas un nodošanas vietām Pakalpojuma izpildei;
      2. pieņemt Izpildītāja atbilstoši Līguma noteikumiem sniegtos Pakalpojumus;
      3. Līgumā noteiktā kārtībā un termiņā veikt samaksu par atbilstoši Līguma noteikumiem sniegtiem Pakalpojumiem.
   2. *Pasūtītāja tiesības:*
      1. nepieņemt Veļu, kas nav kvalitatīvi iztīrīta vai ir sabojāta un sastādīt Līguma 2.7.punktā noteikto defektu aktu;
      2. saņemt informāciju no Izpildītāja par Pakalpojuma izpildes gaitu;
      3. pārbaudīt sniegtā Pakalpojuma atbilstību Latvijas Republikā spēkā esošajos normatīvajos aktos, Līgumā un tā pielikumos noteiktajām prasībām;
      4. Līgumā noteiktos gadījumos saņemt no Izpildītāja līgumsodus.
   3. *Izpildītāja pienākumi*:
      1. sniegt Pakalpojumus kvalitatīvi, saskaņā ar Latvijas Republikā spēkā esošajos normatīvajos aktos, šajā Līgumā un tā pielikumos noteiktajām prasībām, kā arī Līgumā Pielikumā Nr.2 noteiktajām cenām;
      2. atlīdzināt zaudējumus, kas rodas Pasūtītājam un trešajām personām sakarā ar nekvalitatīvu Pakalpojumu sniegšanu.
   4. *Izpildītāja tiesības:*
      1. saņemt no Pasūtītāja Pakalpojuma izpildei nepieciešamo informāciju;
      2. netraucēti piekļūt Tehniskajā specifikācijā (Līguma Pielikums Nr.1) norādītajām Veļas saņemšanas un nodošanas vietām Pakalpojuma izpildei;
      3. saņemt samaksu par atbilstoši Līguma noteikumiem sniegtajiem Pakalpojumiem
      4. Līgumā noteiktos gadījumos saņemt no Pasūtītāja līgumsodus.
4. **Līguma summa un norēķinu kārtība**
   1. Kopējā Līguma summa ir līdz **EUR 980 000,00** (deviņi simti astoņdesmit tūkstoši *euro* un 00 centi), bez pievienotās vērtības nodokļa (PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. Pasūtītājam ir tiesības neizmantot visu Līgumā norādīto kopējo Līguma summu.
   2. Līguma summā ir iekļautas visas izmaksas, kas saistītas ar Pakalpojuma pilnīgu un kvalitatīvu izpildi saskaņā ar Latvijas Republikā spēkā esošajos normatīvajos aktos, Līgumā un tā pielikumos noteiktajām prasībām, tai skaitā visi materiāli, transporta izmaksas, nodokļi, nodevas un jebkuri citi izdevumi, kas rodas Piegādātājam sakarā ar Pakalpojuma sniegšanu Pasūtītājam. Pasūtītājam nav pienākuma veikt nekādus citus papildu maksājumus.
   3. Izpildītājs katru mēnesi sagatavo un nosūta Pasūtītāja atbildīgajai personai uz e-pastu saskaņošanai atskaiti par iepriekšējā mēnesī sniegtajiem Pakalpojumiem, norādot Pasūtītāja struktūrvienības, kurām sniegts Pakalpojums, Pakalpojuma veidu un apjomu.
   4. Pasūtītājs 5 (piecu) darba dienu laikā izskata Izpildītāja Līguma 4.3.punktā noteiktajā kārtībā iesniegto atskaiti un saskaņo to, nosūtot apstiprinājumu Izpildītāja atbildīgajai personai uz e-pastu.
   5. Gadījumā, ja Pasūtītājs konstatē atskaitē neatbilstības, Pasūtītājs nosūta Izpildītāja atbildīgajai personai uz e-pastu iebildumus, norādot konstatētās neatbilstības. Pēc Pasūtītāja iebildumu saņemšanas Izpildītājs novērš neatbilstības un atkārtoti iesniedz atskaiti Pasūtītājam Līguma 4.3.punktā noteiktajā kārtībā.
   6. Pēc Līguma 4.4.punktā noteiktā Pasūtītāja elektroniska apstiprinājuma saņemšanas, Izpildītājs sagatavo un iesniedz Pasūtītājam rēķinu atbilstoši saskaņotajai atskaitei.
   7. Pasūtītājs par atbilstoši Līguma noteikumiem sniegtiem Pakalpojumiem veic samaksu Izpildītājam 60 (sešdesmit) dienu laikā pēc Izpildītāja rēķina saņemšanas saskaņā ar saskaņoto atskaiti un šī Līguma pielikumā Nr.2 norādītajām cenām. Maksājumus Pasūtītājs veic ar pārskaitījumu uz Līgumā norādīto Izpildītāja bankas kontu.
   8. Puses vienojas, ka Izpildītājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
   9. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
5. **Pušu atbildība**
   1. Pusesir atbildīgas par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem.
   2. Par katru Pakalpojumu sniegšanas termiņu nokavēšanas gadījumu Pasūtītājs ir tiesīgs pieprasīt no Izpildītāja līgumsodu 0,05% (nulle komats nulle pieci procenti) apmērā par katru nokavēto dienu no pasūtījuma kopsummas, bet ne vairāk kā 10% (desmit procenti) no Līguma summas.
   3. Par katru Pakalpojumu apmaksas nokavējumu Izpildītājs ir tiesīgs pieprasīt no Pasūtītāja līgumsodu 0,05% (nulle komats nulle pieci procenti) apmērā par katru nokavēto dienu no neapmaksātās summas, bet ne vairāk kā 10% (desmit procenti) no Līguma summas.
   4. Līguma 6.5.punktā noteiktajā gadījumā Pasūtītājs ir tiesīgs pieprasīt no Izpildītāja līgumsodu 10% (desmit procenti) apmērā no kopējās Līguma summas.
6. **Līguma darbības laiks un izbeigšanas kārtība**
   1. Līgums stājas spēkā ar brīdi, kad to parakstījušas abas Puses un ir spēkā 24 (divdesmit četrus) mēnešus, ar iespēju pagarināt Līgumu vēl uz 12 (divpadsmit) mēnešiem, noslēdzot pie līguma rakstveida vienošanos par Līguma termiņa pagarināšanu, vai līdz brīdim, kad Līguma summa sasniedz Līguma 4.1. punktā norādīto Līguma summu, atkarībā no tā, kurš nosacījums iestājas pirmais.
   2. Izpildītājs uzsāk Pakalpojumu sniegšanu **ar 2018. gada 7.** **martu**.
   3. Gadījumā, ja Līguma izpildes termiņš beidzas ātrāk nekā Līguma 4.1.punktā norādītā summa, Puses ir tiesīgas pagarināt Līguma termiņu abpusēji par to vienojoties un saskaņā ar Publisko iepirkumu likumu.
   4. Līgumu var izbeigt pirms termiņa, abām Pusēm rakstiski par to vienojoties, kā arī Līgumā paredzētajos gadījumos.
   5. Ja Izpildītājs neuzsāk Pakalpojuma sniegšanu Līguma 6.2. punktā noteiktajā termiņā, pārtrauc Pakalpojuma sniegšanu vai sniedz Pakalpojumu neatbilstoši Latvijas Republikā spēkā esošo normatīvo aktu vai Līguma prasībām, Pasūtītājam ir tiesības nekavējoties vienpusēji izbeigt Līgumu, rakstiski par to paziņojot Izpildītājam.
   6. Gadījumā, ja Pasūtītājam Pakalpojums vairs nav nepieciešams, Pasūtītājs ir tiesīgs vienpusēji izbeigt Līgumu, 30 (trīsdesmit) dienas iepriekš rakstiski par to paziņojot Izpildītājam.
   7. Līguma izbeigšanas gadījumā Pasūtītājs veic samaksu Izpildītājam par līdz Līguma izbeigšanas brīdim atbilstoši Līguma noteikumiem sniegtajiem Pakalpojumiem.
7. **Nepārvarama vara**
   1. Puses tiek atbrīvotas no atbildības par Līguma saistību neizpildi, ja šādai neizpildei par iemeslu ir bijusi nepārvarama vara, kuru nebija iespējams paredzēt, noslēdzot šo Līgumu, kā arī nebija iespējams no tās izvairīties vai novērst to ar saprātīgiem līdzekļiem. Nepārvarama vara ir dabas katastrofas, karš, streiki un jauni normatīvie akti, kas padara neiespējamu Līguma izpildi. Inflācija, nodokļu likmju izmaiņas un citi biznesa riski nav uzskatāmi par nepārvaramu varu.
   2. Pusei, kas saskārusies ar nepārvaramu varu, ne vēlāk kā 5 (piecu) darba dienu laikā pēc tās iestāšanās rakstiski jāinformē par to otra Puse, ja vien tas objektīvi iespējams. Ziņojumam jāpievieno izziņa, ko izsniegusi kompetenta iestāde un kas satur minēto nepārvaramās varas apstākļu apstiprinājumu un raksturojumu.
   3. Ja nepārvaramas varas apstākļi turpinās ilgāk par 1 (vienu) mēnesi, tad katra no Pusēm ir tiesīga vienpusēji izbeigt Līgumu, paziņojot par to otrai Pusei vismaz 10 (desmit) dienas iepriekš.
8. **Citi noteikumi**
   1. Visi Līguma pielikumi, kā arī visas šī Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvarotu personu) parakstīti.
   2. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
   3. Visas domstarpības un strīdus, kas varētu rasties starp Pusēm Līguma izpildes gaitā, Pusesapņemas risināt savstarpēju sarunu veidā. Ja vienošanos nav iespējams panākt, strīdu izskata Latvijas Republikas tiesa Latvijas Republikas normatīvajos aktos noteiktajā kārtībā.
   4. Puses apņemas Līguma darbības laikā un pēc Līguma termiņa izbeigšanās neizpaust trešajām personām jebkuru informāciju par otras Puses saimniecisko darbību, kā arī citu informāciju, ko Puses iesniegušas otrai Pusei saistībā ar šī Līguma izpildi, izņemot gadījumus, kad informācijas izpaušana ir pamatota ar tiesību normu vai oficiāli ieguvusi publicitātes statusu, vai ir publiski pieejama.
   5. Ja kādai no Pusēm tiek mainīta atrašanās vieta vai banku rekvizīti, tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi.
   6. Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam.
   7. Puses nav tiesīgas pilnīgi vai daļēji nodot šajā Līgumā noteiktās tiesības un pienākumus trešajām personām bez otrās Puses rakstiskas piekrišanas.
   8. Atbildīgās personas šī Līguma ietvaros:
      * no Pasūtītāja puses – veļas aprites nodaļas vadītāja Vija Pikmane, tālr.28663571, e-pasts: vija.pikmane@stradini.lv;
      * no Izpildītāja puses – Kristaps Dīriņš, tālr. 26411755, e- pasts: kristaps.dirins@lidogrupa.lv.
   9. Līgums sastādīts uz 15 (piecpadsmit) lapām divos eksemplāros. Katram eksemplāram pievienots Pielikums Nr.1 uz \_\_ lapām un Pielikums Nr.2 uz \_\_ lapām. Katrai Pusei izsniegts pa vienam eksemplāram, abiem Līguma eksemplāriem ir vienāds juridisks spēks.
9. **Pušu paraksti un rekvizīti**

**Pasūtītājs: Izpildītājs:**

VSIA “Paula Stradiņa Klīniskā SIA “Sadzīves pakalpojumi”

universitātes slimnīca” Reģ. Nr. 40003015027

Reģ. Nr. 40003457109 Adrese: Daugavpils iela 62/66, Rīga, LV-1003

Adrese: Pilsoņu iela 13, Rīga, LV-1002 Banka: AS “Swedbank”

Banka: AS “Swedbank” Bankas kods:HABALV22

Bankas kods; HABALV22 Bankas konts:LV04HABA0551012073147

Bankas konts:LV74HABA0551027673367

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.Kreicberga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M. Ruzaiķis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A .Biruma

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E. Buša